title: 2011/901/EU: Sklep Sveta z dne 12. decembra 2011 o sklenitvi Sporazuma o spodbujanju, zagotavljanju in uporabi satelitskih navigacijskih sistemov Galileo in GPS ter podobnih aplikacij med Evropsko skupnostjo in njenimi državami članicami na eni strani ter Združenimi državami Amerike na drugi strani#Sporazum o spodbujanju, zagotavljanju in uporabi satelitskih navigacijskih sistemov Galileo in GPS ter podobnih aplikacij

text:
               31.12.2011

               SL

               Uradni list Evropske unije

               L 348/1

         SKLEP SVETA
   z dne 12. decembra 2011
   o sklenitvi Sporazuma o spodbujanju, zagotavljanju in uporabi satelitskih navigacijskih sistemov Galileo in GPS ter podobnih aplikacij med Evropsko skupnostjo in njenimi državami članicami na eni strani ter Združenimi državami Amerike na drugi strani
   (2011/901/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 171 in prvega pododstavka člena 172 v povezavi s členom 218(6)(a) in prvim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Svet je 30. septembra 1999 pooblastil Komisijo, da začne pogajanja z Združenimi državami Amerike za sklenitev sporazuma o razvoju civilnega globalnega navigacijskega sistema.

               (2)

               V skladu s Sklepom Sveta z dne 22. junija 2004 je bil Sporazum o spodbujanju, zagotavljanju in uporabi satelitskih navigacijskih sistemov Galileo in GPS ter podobnih aplikacij med Evropsko skupnostjo in njenimi državami članicami na eni strani ter Združenimi državami Amerike na drugi strani (v nadaljnjem besedilu: Sporazum) podpisan 26. junija 2004 na gradu Dromoland na Irskem ter se do začetka veljavnosti Sporazuma začasno uporablja od 1. novembra 2008.

               (3)

               Države članice bodo ustrezno zastopane v delovnih skupinah, vzpostavljenih na podlagi tega sporazuma.

               (4)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum o spodbujanju, zagotavljanju in uporabi satelitskih navigacijskih sistemov Galileo in GPS ter podobnih aplikacij med Evropsko skupnostjo in njenimi državami članicami na eni strani ter Združenimi državami Amerike na drugi strani se odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da v imenu Unije izroči Združenim državam Amerike diplomatsko noto iz člena 20(1) Sporazuma (2), in jo uradno obvesti o naslednjem:

      „Zaradi začetka veljavnosti Lizbonske pogodbe 1. decembra 2009 je Evropska unija nadomestila in nasledila Evropsko skupnost ter od tega dneva naprej izvršuje vse pravice in prevzema vse obveznosti Evropske skupnosti. Zato se v besedilu Sporazuma vsa sklicevanja na ‚Evropsko skupnost‘ razumejo kot sklicevanja na ‚Evropsko unijo‘.“

   Člen 3
   1.   Unijo v delovnih skupinah, vzpostavljenih na podlagi člena 13 Sporazuma, zastopajo predstavnik Komisije in države članice, kakor je primerno, s svojimi ustreznimi zastopniki.
   2.   Informacije iz člena 19(2) Sporazuma skupaj zagotovijo Unija in države članice. Komisija informacije predstavi v imenu Unije in držav članic.
   3.   Stališče, ki ga zavzame Unija v skupinah iz odstavka 6 Priloge k temu sporazumu, sprejme Svet na predlog Komisije.
   Člen 4
   Ta sklep začne veljati na dan sprejetja.

      V Bruslju, 12. decembra 2011

            Za Svet

            Predsednik

         S. NOWAK

      (1)  Mnenje z dne 26. oktobra 2010.

      (2)  Generalni sekretariat Sveta v Uradnem listu Evropske unije objavi datum začetka veljavnosti Sporazuma.

      SPORAZUM
      o spodbujanju, zagotavljanju in uporabi satelitskih navigacijskih sistemov Galileo in GPS ter podobnih aplikacij
      ZDRUŽENE DRŽAVE AMERIKE
      na eni strani
      in
      KRALJEVINA BELGIJA,
      ČEŠKA REPUBLIKA,
      KRALJEVINA DANSKA,
      ZVEZNA REPUBLIKA NEMČIJA,
      REPUBLIKA ESTONIJA,
      HELENSKA REPUBLIKA,
      KRALJEVINA ŠPANIJA,
      FRANCOSKA REPUBLIKA,
      IRSKA,
      ITALIJANSKA REPUBLIKA,
      REPUBLIKA CIPER,
      REPUBLIKA LATVIJA,
      REPUBLIKA LITVA,
      VELIKO VOJVODSTVO LUKSEMBURG,
      REPUBLIKA MADŽARSKA,
      REPUBLIKA MALTA,
      KRALJEVINA NIZOZEMSKA,
      REPUBLIKA AVSTRIJA,
      REPUBLIKA POLJSKA,
      PORTUGALSKA REPUBLIKA,
      REPUBLIKA SLOVENIJA,
      SLOVAŠKA REPUBLIKA,
      REPUBLIKA FINSKA,
      KRALJEVINA ŠVEDSKA,
      ZDRUŽENO KRALJESTVO VELIKA BRITANIJA IN IRSKA,
      POGODBENICE Pogodbe o ustanovitvi EVROPSKE SKUPNOSTI, v nadaljnjem besedilu „države članice“, ter EVROPSKA SKUPNOST
      na drugi strani,
      OB PRIZNAVANJU, da Združene države upravljajo satelitski navigacijski sistem, znan kot globalni sistem za določanje položaja, sistem z dvojno rabo, ki zagotavlja signale za natančno nastavitev časa, navigacijo in določanje položaja v civilne in vojaške namene,
      OB PRIZNAVANJU, da Združene države trenutno zagotavljajo stalno storitev GPS standardnega določanja položaja za mirno civilno, komercialno in znanstveno uporabo po vsem svetu brez neposrednih pristojbin uporabnikov, in ob ugotovitvi, da Združene države nameravajo to in podobne civilne storitve pod enakimi pogoji zagotavljati tudi v prihodnosti,
      OB PRIZNAVANJU, da Evropska skupnost razvija in načrtuje upravljanje s civilnim globalnim satelitskim sistemom za navigacijo, določanje položaja in točnega časa Galileo, katerega radijska frekvenca bi bila združljiva s sistemom GPS ter interoperabilna s civilnimi storitvami GPS na uporabniški ravni,
      OB PRIZNAVANJU, da se signali GPS po vsem svetu uporabljajo za satelitske navigacijske storitve, vključno z razširjenimi storitvami,
      OB PRIZNAVANJU, da civilni GPS in Galileo, če so radijske frekvence na uporabniški ravni združljive in interoperabilne, lahko povečata število satelitov, vidnih s katerega koli položaja na Zemlji, ter pripomoreta k dostopnosti navigacijskih signalov civilnim uporabnikom po svetu,
      OB PRIZNAVANJU, da Mednarodna organizacija za civilni letalski promet (ICAO) določa mednarodne standarde in priporočene prakse ter druge smernice za uporabo globalnih satelitskih navigacijskih sistemov za civilni letalski promet, da Mednarodna pomorska organizacija (IMO) določa mednarodne standarde in druge smernice za uporabo globalnih satelitskih navigacijskih sistemov za pomorsko plovbo in da Mednarodna telekomunikacijska zveza (ITU) pripravlja večstranske pravilnike in postopke za upravljanje globalnih radionavigacijskih sistemov kot tudi drugih radijskih komunikacijskih sistemov,
      Z ŽELJO, da bi uporabnikom satelitske navigacije ter dobaviteljem opreme zagotovili širšo paleto storitev in zmogljivosti, ki bi vodile k povečanju uporabniških aplikacij ter hkrati zagotavljale združljivost radijskih frekvenc s sistemi in opremo, ki se že uporabljajo,
      Z ŽELJO, da bi spodbujali odprte trge ter omogočili povečanje trgovine z upoštevanjem trgovanja z napravami za globalno navigacijo in določanje točnega časa, storitvami z dodano vrednostjo in razširjenimi storitvami,
      PREPRIČANI o potrebi po preprečitvi in zaščiti pred zlorabo storitev satelitske navigacije in določanja točnega časa, ne da bi pri tem nepravilno prekinili ali oslabili signale za civilno uporabo,
      PREPRIČANI o potrebi po sodelovanju, pri katerem se v popolnosti razvije koristnost te pomembne tehnologije za vse ustrezne aplikacije,
      OB PRIZNAVANJU, da so posvetovanja zaželena zaradi izogibanja ali razreševanja kakršnih koli sporov, do katerih bi lahko prišlo v skladu s tem Sporazumom, vključno s tistimi o načinu, kako pogodbenici izpolnjujeta svoje obveznosti na področju svojih pristojnosti,
      STA SKLENILI:
      Člen 1
      Cilji
      1.   Cilj tega sporazuma je zagotoviti okvir za sodelovanje med pogodbenicama pri spodbujanju, zagotavljanju in uporabi civilnih signalov in storitev za navigacijo in določanje točnega časa, storitev z dodano vrednostjo, razširjenih storitev in naprav za globalno navigacijo in določanje točnega časa GPS in GALILEO. Pogodbenici nameravata sodelovati tako dvostransko kot v večstranskih forumih, kot je določeno v nadaljnjem besedilu, da bi spodbujali in omogočali uporabo teh signalov, storitev in opreme za mirno civilno, komercialno in znanstveno uporabo, ki je skladna z in spodbuja vzajemne varnostne interese. Ta sporazum je namenjen dopolnitvi in lažjemu izvajanju že veljavnih ali tistih sporazumov, ki jih bosta pogodbenici v prihodnosti sklenili v zvezi z načrtovanjem in uporabo civilnih signalov in storitev za satelitsko navigacijo in določanje točnega časa, razširjene storitve ali storitve z dodano vrednostjo.
      2.   Nobena določba tega sporazuma ne nadomesti, spremeni ali odstopa od standardov, postopkov, pravil, pravilnikov in priporočenih praks, sprejetih v ICAO ali IMO. Pogodbenici potrdita svoj namen, da delujeta v skladu z zakonskim okvirom in postopki teh organov.
      3.   Nobena določba tega sporazuma v ničemer ne vpliva na pravice in obveznosti, ki za pogodbenici izhajajo iz Marakeškega sporazuma o ustanovitvi Svetovne trgovinske organizacije (v nadaljnjem besedilu „Sporazumi STO“).
      Člen 2
      Opredelitve pojmov
      V tem sporazumu se uporabljajo naslednje opredelitve:

                  (a)

                  „Razširjena storitev“ pomeni civilne mehanizme, ki uporabnikom signalov za satelitsko navigacijo in določanje točnega časa poleg podatkov iz glavne konstelacije /glavnih konstelacij v uporabi zagotavljajo še dodatne vhodne podatke ter dodatne vhodne podatke o razdaljah / psevdo-razdaljah ali popravke ali izboljšave obstoječih vhodnih podatkov o psevdo-razdaljah. Ti mehanizmi uporabnikom omogočajo boljše rezultate, na primer večjo natančnost, razpoložljivost, celovitost in zanesljivost.

                  (b)

                  „Storitev civilne satelitske navigacije in določanja točnega časa“ pomeni storitev civilne satelitske navigacije ali določanja točnega časa, ki jo zagotavlja GPS ali Galileo, vključno z varovano vladno storitvijo.

                  (c)

                  „Ponudnik storitve civilne satelitske navigacije in določanja točnega časa“ pomeni kateri koli vladni ali drugi subjekt, ki zagotavlja storitve civilne satelitske navigacije ali določanja točnega časa.

                  (d)

                  „Signali za civilno satelitsko navigacijo in določanje točnega časa“ pomenijo signale za civilno satelitsko navigacijo ali določanje točnega časa, ki jih zagotavlja GPS ali Galileo, vključno s signali varovane vladne storitve.

                  (e)

                  „Ponudnik signalov za civilno satelitsko navigacijo in določanje točnega časa“ pomeni kateri koli vladni ali drugi subjekt, ki zagotavlja signale ali razširjene storitve GPS in/ali Galileo.

                  (f)

                  „Zaupni podatki“ pomenijo uradne podatke, ki jih je treba varovati v interesu nacionalne obrambe ali zunanjih odnosov pogodbenic, in so kot zaupni opredeljeni v skladu z veljavnimi zakoni in predpisi.

                  (g)

                  „GALILEO“ pomeni avtonomni civilni evropski globalni satelitski sistem za navigacijo in določanje točnega časa pod civilnim nadzorom, ki so ga razvile Evropska skupnost, njene države članice, Evropska vesoljska agencija in drugi subjekti. GALILEO vključuje odprto storitev in eno ali več drugih storitev, kot so varstvo človeškega življenja, komercialne in varovane vladne storitve, kot so Predpisane javne storitve (Public Regulated Service („PRS“)), ter kakršne koli razširjene storitve, ki jih zagotavljajo Evropska skupnost, njene države članice ali drugi subjekti.

                  (h)

                  „Oprema za globalno navigacijo in določanje točnega časa“ pomeni vsako opremo namenjeno civilnemu končnemu uporabniku za prenos, sprejem ali obdelavo satelitskih navigacijskih signalov, za zagotavljanje storitev z dodano vrednostjo ali za uporabo razširjene storitve.

                  (i)

                  „GNSS“ pomeni globalni satelitski navigacijski sistem.

                  (j)

                  „GPS“ pomeni standardno storitev določanja položaja, odprto storitev (ali prihodnje civilne storitve), ki jih vlada Združenih držav zagotavlja za civilno uporabo. GPS trenutno zagotavljajo Združene države v skladu s svojimi pristojnostmi, ker se ga ne zagotavlja na komercialni podlagi niti ne ponuja konkurenčno z enim ali več ponudniku storitev. GPS vključuje vse razširjene storitve ali izboljšave teh storitev, ki jih neposredno zagotavlja vlada Združenih držav.

                  (k)

                  „Intelektualna lastnina“ ima pomen, opredeljen v členu 2 Konvencije o ustanovitvi Svetovne organizacije za intelektualno lastnino, podpisane v Stockholmu 14. julija 1967.

                  (l)

                  „Interoperabilnost na uporabniški ravni“ je stanje, v katerem kombinirani sistemski sprejemnik z več različnimi sateliti GPS ali Galileo v dosegu lahko pridobi podatke o položaju, navigaciji in točnem času na uporabniški ravni, ki so enakovredni ali boljši od podatkov o položaju, navigaciji ali točnem času, ki se jih dobi samo preko enega od obeh sistemov.

                  (m)

                  „Ukrep“ pomeni vsak zakon, pravilnik, pravilo, postopek, sklep, predpis ali podoben zavezujoč ukrep pogodbenic na nacionalni ali nadnacionalni ravni.

                  (n)

                  „Vojaška storitev satelitske navigacije in določanja časa“ pomeni storitev civilne satelitske navigacije in določanja časa, ki jo zagotavlja pogodbenica in zasnovana tako, da zadosti potrebam obrambnih sil.

                  (o)

                  „Združljivost radijskih frekvenc“ pomeni zagotovilo, da en sistem ne bo povzročal motenj, ki na nesprejemljiv način kvarijo neodvisno storitev, ki jo omogoča drugi sistem.

                  (p)

                  „Varovane vladne storitve“ pomenijo varovano storitev satelitske navigacije in določanja točnega časa, ki jo zagotavlja pogodbenica in je zasnovana tako, da zadosti potrebam pooblaščenih vladnih uporabnikov.

                  (q)

                  „Storitve z dodano vrednostjo“ pomenijo t. i. downstream storitev ali aplikacijo, razen razširjenih storitev, ki uporablja signale za satelitsko navigacijo in določanje točnega časa, ali storitve, namenjene zagotavljanju uporabnosti ali koristnosti uporabniku.

            Člen 3
      Področje uporabe
      Razen če ni določeno drugače, se ta sporazum se nanaša na vse ukrepe, ki sta jih pogodbenici uvedli v zvezi s signali za civilno satelitsko navigacijo in določanje točnega časa in ponudniki signalov, storitvami in ponudniki storitev civilne satelitske navigacije in določanja točnega časa, razširjenimi storitvami, storitvami z dodano vrednostjo ter napravami za globalno navigacijo in določanje točnega časa.
      Zagotavljanje storitev vojaške satelitske navigacije in določanja točnega časa je zunaj področja uporabe tega sporazuma, razen člena 4 o združljivosti radijskih frekvenc, člena 11 in Priloge k temu sporazumu.
      Varovane vladne storitve so zunaj področja uporabe členov 5 in 6, odstavka 2 člena 8 in odstavka 3 člena 10.
      Člen 4
      Interoperabilnost in združljivost radijskih frekvenc
      1.   Ta člen se uporablja za sistema GPS in Galileo, kakor sta opredeljena, ter v zvezi z združljivostjo radijskih frekvenc, za vse storitve satelitske navigacije in določanja točnega časa.
      2.   Pogodbenici se strinjata, da so radijske frekvence GPS in Galileo združljive. Ta odstavek se lokalno ne uporablja za področja vojaških operacij. Pogodbenici neupravičeno ne motita ali slabita signalov, dostopnih za civilno uporabo.
      3.   Pogodbenici soglašata tudi, da sta GPS in Galileo v največji možni meri interoperabilna na nevojaški uporabniški ravni. Da bi pogodbenici dosegli to interoperabilnost in omogočili hkratno uporabo obeh sistemov, soglašata, da morata svoje geodetske koordinatne sisteme v največji možni meri približati mednarodnemu položajnemu referenčnemu sistemu. Pogodbenici soglašata tudi, da je treba posredovati časovne odmike med sistemskima časoma sistemov Galileo in GPS v navigacijskih sporočilih njunih storitev, kot je določeno v dokumentu z naslovom „Predhodna opredelitev GPS/Galileo vmesnika za časovni odmik“ iz Priloge.
      4.   Pogodbenici soglašata, da delovna skupina za združljivost radijskih frekvenc in interoperabilnost, ustanovljena v skladu s členom 13, nadaljuje s tekočim delom s ciljem, da med drugim doseže:

                  (a)

                  združljivost radijskih frekvenc med posodabljanjem ali razvojem katerega koli od sistemov; (Pogodbenici morata nadaljevati z ocenjevanjem združljivosti radijskih frekvenc sistemov Galileo in GPS III.)

                  (b)

                  večjo razpoložljivost signala ter zanesljivost preko komplementarnih arhitektur sistema v korist uporabnikov po vsem svetu

                  (c)

                  interoperabilnost na nevojaški uporabniški ravni.

            5.   Da bi še dodatno zagotovile združljivost radijskih frekvenc in interoperabilnost nevojaških storitev, Pogodbenici zagotovita, da njune razširjene storitve ustrezajo zahtevam ICAO, IMO in ITU, katerim sta pogodbenici zavezani, ter drugim zahtevam, ki bi se pogodbenicama zdele vzajemno sprejemljive.
      6.   Nobena določba tega sporazuma ne nadomesti, spremeni ali odstopa od standardov, postopkov, pravil, pravilnikov in priporočenih praks, sprejetih v ITU. Pogodbenici potrdita svoj namen delovanja, ki je skladno z zakonskim okvirom in postopki tega organa.
      Člen 5
      Standardi, certificiranje, regulativni ukrepi in pooblastila
      Pogodbenici soglašata, da se bosta med seboj posvetovali pred sprejetjem kakršnih koli ukrepov:

                  (1)

                  ki neposredno ali posredno (na primer preko regionalne organizacije), določajo standarde za zasnovo in delovanje, zahteve po certifikaciji, zahteve po podeljevanju licenc, tehnične predpise ali podobne zahteve v zvezi s signali ali storitvami za civilno satelitsko navigacijo in določanje točnega časa, razširjenimi storitvami, storitvami z dodano vrednostjo, opremo za globalno navigacijo in določanje točnega časa, ponudniki signalov in storitev za civilno satelitsko navigacijo in določanje točnega časa ali ponudniki storitev z dodano vrednostjo; ali

                  (2)

                  ki neposredno ali posredno omogočajo uporabo kakršnih koli signalov in storitev za satelitsko navigacijo in določanje točnega časa, storitev z dodano vrednostjo, razširjene storitve ali opreme za globalno navigacijo in določanje točnega časa na svojem ozemlju (razen če takšno uporabo izrecno dovoli ICAO ali IMO).

            Člen 6
      Nediskriminacija in trgovina
      1.   Pogodbenici potrjujeta svoj nediskriminatorni pristop k trgovini z napravami in storitvami, povezanimi s signali za satelitsko navigacijo in določanje točnega časa, razširjenimi storitvami in storitvami z dodano vrednostjo.
      2.   Pogodbenici potrjujeta, da se ukrepi v zvezi z napravami in storitvami, povezanimi s signali za satelitsko navigacijo in določanje točnega časa, razširjenimi storitvami in storitvami z dodano vrednostjo ne smejo uporabljati kot prikrita omejitev ali nepotrebna ovira v mednarodni trgovini.
      3.   Delovna skupina za uporabo v civilne in komercialne namene v skladu s členom 13 med drugim preuči nediskriminacijo in druga s trgovino povezana vprašanja o signalih ali storitvah za satelitsko navigacijo in določanje točnega časa, razširjenih storitvah, storitvah z dodano vrednostjo ter napravah za globalno navigacijo in določanje točnega časa, vključno z možnostjo za dodatne obveznosti v ustreznih dvostranskih ali večstranskih forumih.
      Člen 7
      Prost dostop do signalov za civilno satelitsko navigacijo in določanje točnega časa
      1.   Razen iz razlogov nacionalne varnosti, pogodbenici končnim uporabnikom ne omejita ne uporabe ne dostopa do podatkov o določanju položaja, navigaciji in določanju točnega časa, ki jih ponujajo v svojih storitvah, vključno z razširjenimi storitvami. Ta določba ob upoštevanju nediskriminatornih trgovinskih dogovorov ne izključuje možnosti dostopa do takšnih podatkov s strani drugih subjektov, kot so proizvajalci opreme za satelitsko navigacijo in določanje točnega časa.
      2.   Pogodbenici si prizadevata zagotavljati signale, namenjene storitvam za varstvo človeškega življenja z zahtevano stopnjo varnosti, kot jo priznavajo pristojni mednarodni organi.
      Člen 8
      Prost dostop do informacij
      1.   V skladu z veljavnimi predpisi o nadzoru izvoza pogodbenici soglašata, da pod enakimi pogoji omogočijo javni dostop do zadostne količine informacij o svojih nekodiranih civilnih satelitskih signalov za navigacijo in določanje točnega časa ter razširjenih storitvah s ciljem zagotavljanja enakih možnosti za vse osebe, ki želijo uporabljati te signale, izdelovati opremo, ki uporablja te signale, ali ponujati storitve z dodano vrednostjo, ki uporabljajo te signale. Te informacije bodo zajemale, ne bodo pa omejene le na tehnične značilnosti signalov, vključno z elementi, kot so minimalni pogoji za njihovo uporabo, značilnosti radijskih frekvenc in struktura navigacijskega sporočila.
      2.   Če pogodbenica zagotavlja civilne satelitske signale za navigacijo in prenos časa ali storitve, njihovo nadgradnjo, ali storitev z dodano vrednostjo za civilne uporabnike, ki je kodirana, ali na drugačen način ponudniku storitve globalne navigacije omogoča zavrnitev dostopa, pogodbenica v skladu s predpisi o nadzoru izvoza pod enakimi pogoji omogoči izdelovalcem opreme za globalno navigacijo in določanje točnega časa ali ponudnikom razširjenih storitev ali storitev z dodano vrednostjo druge pogodbenice dostop do informacij, potrebnih za vgradnjo kodirnih ali drugih podobnih naprav v opremo z izdajanjem licenc za potrebne informacije ali druga sredstva po tržnih cenah.
      Člen 9
      Intelektualna lastnina
      Nobena določba tega sporazuma ne sme v ničemer vplivati na pravice intelektualne lastnine, ki se nanašajo na signale, storitve ali naprave za globalno satelitsko navigacijo in določanje točnega časa.
      Člen 10
      Pokrivanje stroškov za civilne satelitske signale za navigacijo in določanje točnega časa
      1.   Pogodbenici si prizadevata zagotoviti odprte signale za navigacijo in določanje točnega časa brez zaračunavanja nęposrednih pristojbin za njihovo posebno uporabo ali nadgradnjo.
      2.   Če pogodbenica uveljavlja sistem, ki bi se uporabljal za obračunavanje pristojbin uporabnikom varnostnih storitev v mednarodnem letalskem ali pomorskem prometu, mora to storiti v skladu z ICAO in IMO.
      3.   Pogodbenici se po potrebi med seboj posvetujeta o politikah pokrivanja stroškov. Pogodbenici spodbujata izvedljive ukrepe za zagotovitev preglednosti in odgovornosti za stroške, ki nastanejo pri zagotavljanju storitev.
      Člen 11
      Združljivost z nacionalno varnostno zakonodajo in uporaba spektra
      1.   Pogodbenici sodelujeta pri spodbujanju dodeljevanja ustreznih frekvenc za satelitske signale za navigacijo in določanje točnega časa, zagotavljanju združljivosti radijskih frekvenc v spektru pri vzajemni uporabi signalov, pri prizadevanju za vzajemno varovanje signalov pred motnjami, ki jih povzročajo radijske frekvence drugih sistemov, in pri spodbujanju usklajene uporabe spektra na globalni ravni, predvsem na ravni ITU. Pogodbenici sodelujeta pri odkrivanju virov motenj in izvajanju ustreznih nadaljnjih ukrepov.
      2.   Pogodbenici nameravata onemogočiti sovražno uporabo satelitskih signalov za navigacijo in določanje točnega časa ob sočasni ohranitvi storitev, ki so izven območij sovražnosti. V ta namen so pripadajoči satelitski signali za navigacijo in določanje točnega časa pogodbenic ustrezajo zahtevam, ki veljajo za skladnost z nacionalno varnostno zakonodajo in so opredeljene v dokumentih „Skladnost z nacionalno varnostno zakonodajo za sisteme GPS in Galileo v frekvenčnem pasu 1 559-1 610 MHz, Del 1, Del 2 in Del 3“ (v nadaljevanju besedila „Dokumentacija z zahtevami, predpostavkami in metodologijo“), navedenih v Prilogi z metodologijo in predpostavkami, ki so v dokumentaciji z zahtevami, predpostavkami in metodologijo.
      3.   Pogodbenici soglašata, da je struktura signalov, ki je opredeljena v Prilogi k temu sporazumu v skladu z zahtevami, ki veljajo za skladnost z nacionalno varnostno zakonodajo in so navedene v dokumentaciji z zahtevami, predpostavkami in metodologijo.
      4.   Za ohranjanje in redno izboljševanje kakovosti in varnosti storitev se morajo sistemi učinkovito odzivati na nepredvidene spremembe v tehnologiji, potrebah uporabnikov in spektralnem območju. Pogodbenici nameravata posodabljati in razvijati svoje sisteme in hkrati ohranjati varnost in tržne prednosti združljivih in interoperabilnih civilnih signalov.
      5.   Pogodbenici se medsebojno obveščata in posvetujeta o uvajanju struktur osnovnih signalov, ki so navedene v Prilogi. Pogodbenica po diplomatski poti pisno obvesti drugo pogodbenico, če v prihodnosti želi spremeniti ali dodati strukture osnovnih signalov, ki so navedeni in dogovorjeni v Prilogi.
      6.   Če pogodbenica v treh mesecih od dneva prejema obvestila iz odstavka 5 ne izrazi svoje zaskrbljenosti glede skladnosti z nacionalno varnostno zakonodajo, kakor je predvideno v dokumentaciji z zahtevami, predpostavkami in metodologijo, ali glede združljivosti radijskih frekvenc, ta pogodbenica ne bo nasprotovala sprejemu in uvedbi drugačne strukture signalov, opredeljene v obvestilu. Če pogodbenica v predpisanem času izrazi svojo zaskrbljenost glede skladnosti z nacionalno varnostno zakonodajo ali glede združljivosti radijskih frekvenc, pogodbenici nemudoma začneta posvetovanja, da bi ugotovile, ali so drugačne strukture signalov ustrezajo zahtevam, ki veljajo za skladnost z nacionalno varnostno zakonodajo in so opredeljene v dokumentaciji z zahtevami, predpostavkami in metodologijo, in ali so strukture signalov združljive z radijskimi frekvencami, pri tem pa uporabijo zadevno dokumentacijo s predpostavkami in metodologijo, ki je navedena v Prilogi in je namenjena izvedbi analize združljivosti.
      7.   Pogodbenici soglašata glede uporabe skupne osnovne modulacije odprte storitve sistema Galileo in prihodnjega civilnega signala GPS III (standardna storitev določanja položaja), kot je opisano v Prilogi. Pogodbenici nemudoma sodelujeta, da bi dosegli optimizacijo modulacije svojih sistemov. Če pogodbenica spremeni ali kaj doda svoji modulaciji za odprto storitev Galileo ali prihodnji civilni signal GPS III na podlagi postopka, navedenega v odstavkih 5 in 6, drugi pogodbenici ni treba česar koli spreminjati ali dodajati svoji modulaciji.
      8.   Pogodbenici soglašata, da bosta preučili načine za zaščito varovane vladne storitve v smislu skladnosti z nacionalno varnostno zakonodajo v okviru delovne skupine za varnostna vprašanja, opredeljene v odstavku (2)(d) člena 13.
      Člen 12
      Storitve iskanja in reševanja sistemov GPS in Galileo
      Za Galileo in prihodnje generacije satelitov GPS je načrtovana globalna storitev iskanja in reševanja. Pogodbenici soglašata, da so te storitve združljive v smislu radijskih frekvenc in da so v največji možni meri interoperabilne na uporabniški ravni. Pogodbenici na svetu COSPAS-SARSAT ali na drugem za pogodbenice sprejemljivem forumu ustrezno sodelujeta pri vprašanjih v zvezi z globalnimi storitvami iskanja in reševanja sistema Galileo in prihodnje generacije satelitov GPS.
      Člen 13
      Načini sodelovanja
      1.   Pogodbenici ustanovita delovne skupine za vzajemno dogovorjene vsebine. V vsaki od delovnih skupin po potrebi sodelujejo pristojni organi pogodbenic. Tretje osebe v delovnih skupinah sodelujejo le s soglasjem pogodbenic.
      2.   V skladu z odstavkom 1 se ustanovijo naslednje delovne skupine:

                  (a)

                  delovna skupina za združljivost radijskih frekvenc in interoperabilnost civilnih storitev za civilno satelitsko navigacijo in določanje točnega časa,

                  (b)

                  delovna skupina za uporabo sistemov v komercialne in civilne namene,

                  (c)

                  delovna skupina za spodbujanje sodelovanja pri zasnovi in razvoju naslednje generacije civilnih sistemov za satelitsko navigacijo in določanja točnega časa,

                  (d)

                  Delovna skupina za varnostna vprašanja v zvezi s sistemoma GPS in Galileo in za izmenjavo informacij o morebitni uporabi varovanih vladnih storitev ter interakcijah med pripadajočimi signali. Delovna skupina si prizadeva podrobneje opredeliti vsebino obvestila in posvetovalnega postopka iz člena 11 ter morebitne vmesnike.

            3.   Pogodbenici lahko določita splošne pristojnosti delovnih skupin, ki se po potrebi ustanovijo v skladu z odstavkom 1.
      4.   Za vse izmenjave informacij, opreme, tehnologije ali drugih podatkov (vključno z zaupnimi podatki) ter izvedbo storitev na podlagi tega sporazuma veljajo vsi veljavni zakoni in predpisi, vključno z zakoni in predpisi za nadzor izvoza. Vse take informacije, oprema, tehnologija in drugi podatki, ki so bili posredovani, se uporabijo samo za namene tega sporazuma in jih ni dovoljeno posredovati ter dovoliti njihove uporabe tretjim državam, podjetjem, osebam, organizacijam ali vladam brez pisnega soglasja pogodbenice izvora.
      5.   Ob upoštevanju veljavnih zakonov, predpisov in uradnih vladnih politik pogodbenici soglašata, da zagotovita pospešeno obravnavanje zahtevkov za izdajo licenc za izvoz naprav, informacij, tehnologije in drugih podatkov, potrebnih za razvoj in izvajanje sistemov Galileo ali GPS.
      6.   Zaupni podatki o izvajanju tega sporazuma se lahko izmenjujejo na ravni delovnih skupin ali drugače, izključno v skladu s pogoji, navedenimi v odstavku 2 Priloge tega sporazuma.
      7.   Pogodbenici se sestaneta po potrebi, načeloma enkrat letno, da bi ovrednotili potrebe po delovnih skupinah, opredelili ali spremenili obsega pooblastil delovnih skupin ter pregledale njihov napredek.
      Člen 14
      Poznejše dejavnosti
      Pogodbenici nameravata začeti razpravo o dopolnilnem sporazumu o morebitnem sodelovanju med sistemi za civilno satelitsko navigacijo in določanje točnega časa, ki so neodvisno financirani in upravljani, za obdobje, ko bo sistem Galileo že dosegel začetno operativno zmogljivost. V okviru teh razprav nameravata pogodbenici raziskati različne možnosti usklajevanja, kot so ustanovitev sveta na visoki ravni, ki bi se sestajal enkrat ali dvakrat letno in razpravljal o usmeritvah in načrtovanju prihodnjega sistema, in manjšega sekretariata GPS-Galileo za souporabo vmesniških podatkov in zagotavljanje dnevnega usklajevanja ter imenovanje uradnikov za zvezo, kot ste se pogodbenici dogovorili.
      Člen 15
      Dejavnosti v mednarodnih forumih
      Za spodbujanje in uresničevanje ciljev tega sporazuma pogodbenici po potrebi sodelujeta v zadevah, ki so v skupnem interesu, v zvezi s civilnimi signali in sistemi satelitske navigacije in določanja točnega časa, storitvami z dodano vrednostjo, napravami za globalno navigacijo in določanje točnega časa v ICAO, ITU, IMO, WTO in drugih ustreznih organizacijah ter forumih.
      Člen 16
      Financiranje
      Vsaka pogodbenica prevzame stroške izpolnjevanja svojih obveznosti v skladu s tem sporazumom. Obveznosti vsake pogodbenice, ki izhajajo iz tega sporazuma, so odvisne od razpoložljivosti odobrenih sredstev.
      Člen 17
      Posvetovanje in reševanje sporov
      1.   Vsi spori, ki izhajajo iz pogojev tega sporazuma, njegovega tolmačenja ali uporabe, se rešujejo s posvetovanjem.
      2.   Predstavniki Sveta Evropske unije in Evropske komisije in predstavniki Združenih držav se po potrebi sestajajo na posvetovanjih, predvidenih v odstavku 1 in členu 5, odstavku 3 člena 10 in odstavkih 5 in 6 člena 11.
      3.   Nobena določba tega sporazuma ne vpliva na pravico pogodbenic, da se zatečejo k reševanju sporov v skladu s Sporazumi STO.
      Člen 18
      Opredelitev pogodbenic
      V tem sporazumu „pogodbenici“ pomenita Evropsko skupnost ali njene države članice ali Evropsko skupnost in njene države članice v okviru njihovih pristojnosti na eni strani in Združene države na drugi strani.
      Člen 19
      Odgovornost
      1.   Pogodbenici sta odgovorni za neizpolnjevanje obveznosti, ki izhajajo iz tega sporazuma.
      2.   V primeru nejasnosti ali je obveznost v skladu s tem sporazumom v pristojnosti Evropske skupnosti ali njenih držav članic, Evropska skupnost in njene države članice na zahtevo Združenih držav zagotovijo ustrezne informacije. Neizpolnjevanje zahteve po posredovanju teh informacij v najkrajšem času ali posredovanje protislovnih informacij ima za posledico skupno in solidarno odgovornost.
      Člen 20
      Začetek veljavnosti in prenehanje
      1.   Ta sporazum začne veljati z dnem, ko Evropska skupnost in njene države članice ter Združene države z diplomatsko noto obvestijo depozitarja, da so zaključile svoje interne postopke, potrebne za začetek veljavnosti Sporazuma.
      2.   K temu sporazumu pristopijo tudi države, ki postanejo članice Evropske unije po dnevu podpisa Sporazuma s strani pogodbenic.
      3.   Ne glede na odstavek 1 pogodbenici soglašata, da se sporazum začne začasno uporabljati prvi dan v mesecu, ki sledi dnevu, ko sta se pogodbenici medsebojno uradno obvestili o zaključku postopkov, potrebnih za ta namen.
      4.   Evropska skupnost je depozitar tega sporazuma.
      5.   Ta sporazum ostane v veljavi deset let. Vsaj tri mesece pred iztekom začetnega desetletnega obdobja se pogodbenici medsebojno obvestita o nameri, da podaljšata sporazum za obdobje petih let. Za tem se samodejno podaljša za dodatnih pet let, razen če Evropska skupnost in njene države članice na eni strani ali Združene države na drugi strani pisno obvestijo depozitarja najmanj tri mesece pred iztekom katerega koli poznejšega petletnega obdobja, da ne nameravajo podaljšati sporazuma.
      6.   Ta sporazum se lahko spremeni le po dogovoru pogodbenic. Vsako spremembo ali dopolnilo tega sporazuma morata potrditi pogodbenici v skladu s svojimi internimi postopki.
      7.   Pogodbenici pregledata izvajanje Sporazuma leta 2008 in se lahko takrat odločita, da ga spremenita v skladu s postopkom iz odstavka 6.
      8.   Ta sporazum se lahko kadar koli pisno prekine z enoletnim odpovednim rokom.

         V Dromoland Castle, Co. Clare, dne šestindvajsetega junija 2004 v danskem, nizozemskem, angleškem, finskem, francoskem, nemškem, grškem, italijanskem, portugalskem, španskem, švedskem, češkem, estonskem, madžarskem, latvijskem, litovskem, malteškem, poljskem, slovaškem in slovenskem jeziku. Angleška jezikovna različica sporazuma velja kot izvirna različica.

            Pour le Royaume de Belgique
            Voor het Koninkrijk België
            Für das Königreich Belgien

            Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
            Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
            Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

            Za Českou republiku

            På Kongeriget Danmarks vegne

            Für die Bundesrepublik Deutschland

            Eesti Vabariigi nimel

            Гια την Eλληvιкή Δημoкρατία

            Por el Reino de España

            Pour la République française

            Thar cheann Na hÉireann
            For Ireland

            Per la Repubblica italiana

            Гια την Kυπριαкή Δημoкρατία,

            Latvijas Republikas vārdā

            Lietuvos Respublikos vardu

            Pour le Grand-Duché de Luxembourg

            A Magyar Köztársaság részéről

            Għar-Repubblika ta’ Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Za Republiko Slovenijo

            Za Slovenskú republiku

            Suomen tasavallan puolesta

            För Konungariket Sverige

            For the United Kingdom of Great Britain and Northern Ireland

            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vardu
            Az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Za Európske spoločenstvo
            Za Evropsko skupnost
            Euroopan yhteisön puolesta
            På Europeiska gemenskapens vägnar

            For the United States of America

         PRILOGA

            STRUKTURE SIGNALOV GPS IN GALILEO

                     (1)

                     Zaradi združljivosti z nacionalno varnostno zakonodajo in v izogib nesprejemljivim motnjam radijskih frekvenc ter zaradi ustreznosti delovanja GNSS pogodbenici soglašata s spodnjimi strukturami osnovnih signalov:

                                 —

                                 varovana vladna storitev Galileo v frekvenčnem pasu 1 559-1 610 MHz z BOC (Binary Offset Carrier) modulacijo s kosinusnim faznim zamikom pri frekvenci podnosilca (sub-carrier frequency) 15,345 MHz in kodno hitrostjo (code rate) 2,5575 mega-čipov na sekundo (Mcps) z žariščem pri 1 575,42 MHz (BOC s kosinusnim faznim zamikom (15, 2,5)), in močjo signala, kot je opisano v spodaj navedenem dokumentu „Referenčne predpostavke za analizo združljivosti sistemov GPS/Galileo“;

                                 —

                                 strukture signalov sistema Galileo, ki se uporabljajo za katero koli ali vse druge storitve, vključno s storitvijo OS (Open Service), storitvijo SoL (Safety-of-Life) in storitvijo CS (Commercial Service) v frekvenčnem pasu 1 559-1 610 MHz z BOC (Binary Offset Carrier) modulacijo s kosinusnim faznim zamikom pri frekvenci podnosilca 1,023 MHz in kodno hitrostjo 1,023 mega-čipov na sekundo (Mcps) (BOC (1,1)) z žariščem pri 1 575,42 MHz in močno signala, kot je opisano v spodaj navedenem dokumentu „Referenčne predpostavke za analizo združljivosti sistemov GPS/Galileo“;

                                 —

                                 struktura signala sistema GPS v frekvenčnem pasu 1 559-1 610 MHz z žariščem pri 1 575,42 MHz je binarna modulacija s faznim zamikom (Binary Phase Shift Key ali BPSK) s kodno hitrostjo 1,023 Mcps; modulacija BPSK s kodno hitrostjo 10,23 Mcps; in modulacija BOC z 10,23 MHz frekvenco podnosilca in kodno hitrostjo 5,115 Mcps in močjo signala, kot je opisano v spodaj navedenem dokumentu „Referenčne predpostavke za analizo združljivosti sistemov GPS/Galileo“; v prihodnosti se modulacija BOC (1, 1) z žariščem pri 1 575,42 MHz doda tej strukturi signala.

                     (2)

                     Zaupne predpostavke in metodologija, ki se uporabljajo za določanje zahtev glede skladnosti z nacionalno varnostno zakonodajo, in zahteve so zajete v teh dokumentih: Skladnost z nacionalno varnostno zakonodajo za signale GPS in Galileo pri frekvenčnem pasu 1 559-1 610 MHz, Del 1, Del 2 in Del 3, (v nadaljevanju: „Del 1,“„Del 2,“ in „Del 3,“) z dne 9. junija 2004, vključno z morebitnimi prihodnjimi spremembami ali dopolnili teh dokumentov, kakor se pogodbenici dogovorita v skladu z odstavkom 6.a. te priloge. Dostop do dokumentov Del 1, Del 2 in Del 3 imajo samo Združene države in tiste države članice, ki so z Združenimi državami podpisale sporazum o varovanju zaupnih vojaških podatkov (v nadaljevanju: „GSOMIA“) ali sporazum o varovanju zaupnih podatkov (v nadaljevanju: „GSOIA“), ki se nanašata na dostop, vzdrževanje, uporabo in objavo teh zaupnih dokumentov. Če Evropska skupnost in Združene države v prihodnosti sklenejo sporazum o varovanju informacij, bo ta urejal dostop, vzdrževanje, uporabo in objavo dokumentov Del 1, Del 2 in Del 3. Do takrat se predstavnikom Evropske komisije in uslužbencem skupnega podjetja Galileo in Evropske vesoljske agencije dovoli ustno pridobivanje informacij in vpogled v dokument Del 2 za potrebe uveljavitve in skladnosti s tem sporazumom na osnovi uveljavljenega varnostnega preverjanja s strani države članice, ki je podpisala GSOMIA ali GSOIA z Združenimi državami, v skladu s postopki, ki veljajo za nacionalno varnost, in zakonodajo države članice in sporazumom GSOMIA ali GSOIA, podpisanim z Združenimi državami. Predstavniki Evropske komisije in uslužbenci skupnega podjetja Galileo in evropske vesoljske agencije imajo dostop do dokumentov Del 1 in Del 3 v skladu z veljavnimi varnostnimi pravili. Zaupne informacije se ves čas varujejo in uporabljajo v objektih, kjer se izvaja ustrezno varnostno preverjanje v skladu z veljavnimi varnostnimi postopki, zakonodajo in GSOMIA ali GSOIA.

                     (3)

                     Predpostavke za analizo združljivosti radiofrekvenčnih signalov so zajete v teh dokumentih: „Referenčne predpostavke za analizo združljivosti sistemov GPS/Galileo“ z dne 9. junija 2004, vključno z morebitnimi prihodnjimi spremembami ali dopolnili tega dokumenta, če se pogodbenici tako dogovorita.

                     (4)

                     Metodologija za analizo združljivosti radiofrekvenčnih signalov je zajeta v teh dokumentih: „Modeli in metodologija za izvedbo analize združljivosti sistemov GPS/Galileo“ z dne 18. junija 2004, vključno z morebitnimi prihodnjimi spremembami ali dopolnili tega dokumenta, če se pogodbenici tako dogovorita.

                     (5)

                     Zagotavljanje časovnih odmikov med sistemskima časoma sistemov Galileo in GPS v navigacijskih sporočilih pripadajočih storitev je opisano v tem dokumentu: „Predhodno definiranje vmesnika za časovni odmik GPS/Galileo“ z dne 20. marca 2003, vključno z morebitnimi prihodnjimi spremembami ali dopolnili tega dokumenta, če se pogodbenici tako dogovorita.

                     (6)

                                 (a)

                                 Ne glede na odstavek 6 člena 20 o morebitnih prihodnjih spremembah ali dopolnilih dokumenta „Združljivost z nacionalno varnostno zakonodajo za signale GPS in Galileo pri frekvenčnem pasu 1 559-1 610 MHz, Del 1, Del 2 in Del 3“ odloča sporazumno podskupina delovne skupine, ki je ustanovljena v skladu z odstavkom 2 (d) člena 13 in jo sestavljajo predstavniki Združenih držav na eni strani in predstavniki Evropske komisije, ki zastopajo Evropsko skupnost in imajo dostop do teh zaupnih dokumentov v skladu z odstavkom 2 te Priloge, in predstavniki tistih držav članic, ki imajo dostop do teh zaupnih dokumentov v skladu z odstavkom 2 te Priloge na drugi. Te odločitve so za pogodbenici zavezujoče.

                                 (b)

                                 Ne glede na odstavek 6 člena 20 morebitne prihodnje spremembe ali dopolnila teh dokumentov sporazumno sprejmejo ustrezni predstavniki pogodbenic v delovnih skupinah, ki so ustanovljene v skladu z odstavkom 2 (a) člena 13, vključno z Združenimi državami: „Referenčne predpostavke za analizo združljivosti sistemov GPS/Galileo“; „Modeli in metodologija za izvedbo analize združljivosti sistemov GPS/Galileo“; „Predhodno definiranje vmesnika za časovni odmik GPS/Galileo.“ Te odločitve so za pogodbenice zavezujoče.


title: 2013/566/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropskega bančnega organa za proračunsko leto 2011#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja proračuna Evropskega bančnega organa za proračunsko leto 2011

text:
               16.11.2013

               SL

               Uradni list Evropske unije

               L 308/196

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Evropskega bančnega organa za proračunsko leto 2011
   (2013/566/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega bančnega organa za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropskega bančnega organa za proračunsko leto 2011, skupaj z odgovori organa (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (4), zlasti člena 64 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za ekonomske in monetarne zadeve (A7-0113/2013),

               1.

               podeli razrešnico izvršnemu direktorju Evropskega bančnega organa glede izvrševanja proračuna organa za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje izvršnemu direktorju Evropskega bančnega organa, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 60.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 331, 15.12.2010, str. 12.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropskega bančnega organa za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropskega bančnega organa za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropskega bančnega organa za proračunsko leto 2011, skupaj z odgovori organa (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (4), zlasti člena 64 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor in mnenja Odbora za ekonomske in monetarne zadeve (A7-0113/2013),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov Evropskega bančnega organa (v nadaljevanju „organ“) za proračunsko leto 2011 ter o zakonitosti in pravilnosti z njimi povezanih transakcij,

                  B.

                  ker je bil Evropski bančni organ, na novo ustanovljena agencija s sedežem v Londonu, ustanovljen z Uredbo (EU) št. 1093/2010 in je uradno začel delovati 1. januarja 2011 kot neodvisen organ,

                  C.

                  ker bi bilo treba organ obravnavati v kontekstu prevzema nalog od svojega predhodnika, Odbora evropskih bančnih nadzornikov (CEBS), od katerega je organ, razen svojega novega mandata, prevzel vse obstoječe in že začete naloge ter pristojnosti,

                  D.

                  ker je organ del Evropskega sistema finančnih nadzornikov in tesno sodeluje s svojimi sorodnimi organi, Evropskim organom za zavarovanja in poklicne pokojnine ter Evropskim organom za vrednostne papirje in trge, v okviru skupnega odbora, in z Evropskim odborom za sistemska tveganja,

                  E.

                  ker je celotni proračun organa za leto 2011 znašal 12 685 000 EUR,

                  F.

                  ker je bilo v skladu z uredbo o ustanovitvi organa (6) 60 % proračuna za leto 2011 financiranega s prispevki držav članic in držav Evropskega združenja za prosto trgovino (EFTA), 40 % proračuna pa je bilo financiranega iz proračuna Unije,

                  G.

                  ker je konec leta 2011 organ zabeležil pozitivno realizacijo proračuna v višini 3 579 861 (7) EUR, kar je bilo v računovodskih izkazih zabeleženo kot obveznost do Komisije,

         Upravljanje proračuna in finančno poslovodenje

                  1.

                  na podlagi letnih računovodskih izkazov ugotavlja (8), da je začetni prispevek Unije za proračun organa za leto 2011 znašal 5 073 000 EUR; ugotavlja, da je bilo to prvo leto delovanja organa;

                  2.

                  na podlagi letnih računovodskih izkazov ugotavlja, da je celotni proračun organa za leto 2011 znašal 12 865 000 EUR (vključno s prispevkom nacionalnih nadzornih organov v višini 7 413 000 EUR in prispevkom opazovalcev v višini 199 000 EUR);

                  3.

                  poziva Komisijo, naj oceni možnost priprave predloga, s katerim bi se zagotovilo, da bodo proračuni treh evropskih nadzornih organov v celoti financirani iz proračuna Unije;

                  4.

                  z zaskrbljenostjo ugotavlja, da določbe finančne uredbe niso v celoti prilagojene finančni shemi organa, saj se 60 % proračuna financira s prispevki držav članic in držav EFTA; meni, da bi bilo treba to vprašanje obravnavati najkasneje ob naslednjemu pregledu finančne uredbe v zvezi z agencijami, ter poziva Komisijo, naj oceni to stanje in o tem poroča organu za podelitev razrešnice;

                  5.

                  na podlagi letnih računovodskih izkazov ugotavlja, da je bil organ leta 2011 v glavnem osredotočen na ustanovitev in nadaljnjo širitev;

                  6.

                  poudarja pomen ustreznega usklajevanja dodeljenega proračuna in razpoložljivih delovnih mest na eni strani ter nalog, zaupanih organu, na drugi strani, saj bi nesorazmerje lahko privedlo do neuravnoteženega kadrovanja v zvezi z zaposlovanjem osebja organa na eni strani ter vključevanjem nacionalnih strokovnjakov na drugi strani; izraža zaskrbljenost zaradi dejstva, da je Komisija spremenila kadrovski načrt, ki ga je predlagal organ, ne da bi to jasno navedla; poziva Komisijo, naj bo popolnoma jasna glede tega vprašanja in drugih vprašanj;

                  7.

                  s tem v zvezi se seznanja s pomisleki iz predhodnih ugotovitev ocene finančnega sektorja EU, ki jo je opravil MDS decembra 2012 in v kateri se priporoča povečanje virov in pristojnosti evropskih nadzornih organov, saj je to potrebno za uspešno izpolnjevanje njihovega mandata, obenem pa tudi povečuje neodvisnost njihovega delovanja;

                  8.

                  na podlagi letnih računovodskih izkazov ugotavlja, da je upravni svet na otvoritveni seji organa 12. januarja 2011 sprejel in odobril glavna finančna pravila ter finančno uredbo organa, da bi mu omogočil izvrševanje njegovih pooblastil kot evropskemu organu;

                  9.

                  ugotavlja, da stroški najema dveh pisarn s skupno površino 1 089 m2 znašajo 1 016 512,64 EUR, in poziva organ, naj zagotovi, da najemnina pisarn in stroški ne bodo prekoračili lokalnih tržnih cen, ter naj si tudi prizadeva, da se bodo pri boljših tržnih razmerah ti stroški znižali;

         Računovodski sistem

                  10.

                  na podlagi letnih računovodskih izkazov ugotavlja (9), da je bilo treba glede na potrebe organa prilagoditi standardno in splošno strukturo proračuna, ki jo je organ sprejel na začetku leta 2011 (ker je bil proračun pripravljen pred prvim letom delovanja, ni bilo predhodnih izkušenj);

                  11.

                  na podlagi računovodskih izkazov opaža, da je organ 10. junija 2011 uvedel računovodstvo na podlagi nastanka poslovnega dogodka (ABAC), računovodski sistem, ki ga uporablja Komisija za proračunsko računovodstvo; poleg tega ugotavlja, da je organ v prehodnem obdobju od 1. januarja do 10. junija 2011 za svoje proračunsko načrtovanje uporabljal orodje, ki temelji na Excelu, in da je bilo v času prehoda pripravljeno poročilo z obveznostmi in plačili, vnesenimi v ABAC;

                  12.

                  ugotavlja, da so plačila, opravljena pred uvedbo sistema ABAC, zabeležena le v prehodnem sistemu, ne pa tudi v sistemu ABAC; ugotavlja, da se vsakič, ko se iz sistema ABAC prikliče poročilo o proračunski porabi in izvrševanju, v Excelovi preglednici ročno združijo podatki, ki v celoti odražajo začetni proračun ter porabo obveznosti in plačil za celotno finančno leto;

                  13.

                  na podlagi letnih računovodskih izkazov ugotavlja, da so od leta 2012 naprej vse finančne transakcije v celoti zabeležene v ABAC;

                  14.

                  na podlagi letnih računovodskih izkazov ugotavlja, da je organ 10. junija 2011 začel uporabljati sistem SAP, ki je neposredno povezan s sistemom ABAC, ki ga uporablja Komisija; poleg tega ugotavlja, da je do tega dne organ uvedel sistem SAGE (10), ki ga je vzpostavil CEBS za finančno računovodstvo, in da je bila 10. junija 2011 pripravljena prehodna bilanca stanja;

                  15.

                  ugotavlja, da je organ 28. avgusta 2011 vzpostavil sistem evidence sredstev, ki ga uporablja Komisija (ABAC Sredstva) za fizično spremljanje posameznih stalnih sredstev (ABAC Sredstva je vključen v računovodski sistem organa); prav tako ugotavlja, da Odbor evropskih bančnih nadzornikov (CEBS) ni imel nobenega sistema za te namene;

                  16.

                  na podlagi letnih računovodskih izkazov ugotavlja (11), da je organ v avgustu in septembru 2011 pripravil fizični inventar stalnih sredstev, ki jih je prejel od Odbora evropskih bančnih nadzornikov, in zaključil, da ni bila opredeljena nobena večja sprememba;

                  17.

                  pozdravlja, da je zunanji revizor Deloitte Consulting (12) potrdil računovodski sistem organa; ugotavlja, da je bil pregled računovodskega sistema organa opravljen novembra 2012;

                  18.

                  na podlagi poročila opaža, da je Deloitte na splošno ugotovil, da je glede na izvedene postopke potrjevanja skladnosti računovodski sistem EBA skladen z merili, ki jih je določila Evropska komisija (GD za proračun); vzpostavljene so že številne notranje kontrole, ki jih EBA redno izvaja, saj je odgovoren za računovodski postopek ter za zagotavljanje dostopa do ključnih elementov infrastrukture IT, v skladu s primeri dobre prakse;

         Obveznosti

                  19.

                  na podlagi letnih računovodskih izkazov ugotavlja, da je organ ob koncu leta 2011 zabeležil 71-odstotno stopnjo izvrševanja proračuna za obveznosti in 59-odstotno za plačila;

                  20.

                  ugotavlja, da stopnja izvrševanja obveznosti za naslov I (odhodki za osebje) znaša 91 % in je usklajena s številom zapolnjenih delovnih mest na dan 31. decembra 2011 (41 od 46 predvidenih delovnih mest v organigramu); ugotavlja tudi, da je stopnja plačil (83 %) nižja predvsem zato, ker nacionalni nadzorni organi z zamudo izdajajo račune za napotene uslužbence; poziva organ, naj organ za podelitev razrešnice obvesti o ukrepih, ki jih je sprejel za odpravo te pomanjkljivosti;

                  21.

                  na podlagi letnih računovodskih izkazov ugotavlja, da je nizka stopnja izvrševanja v naslovu III (odhodki iz poslovanja) predvsem v zvezi s področjem informacijske tehnologije (IT), kar je posledica zaposlovanja potrebnega osebja IT, ki poteka počasneje, kot je bilo pričakovano, pa tudi trajanja postopka oddaje javnih naročil; poziva organ, naj organ za podelitev razrešnice obvesti o ukrepih, sprejetih za povečanje stopnje izvrševanja v naslovu III;

                  22.

                  na podlagi letnega poročila organa opaža (13), da je v letu 2011 uporabljal le nediferencirana sredstva; ugotavlja tudi, da so obveznosti znašale 9 054 030 EUR ali 71 % proračuna za leto 2011, od katerih je bilo plačanih 7 436 217 EUR, 1 617 813 EUR pa je bilo samodejno prenesenih v naslednje leto v skladu s členom 10 finančne uredbe organa;

                  23.

                  z zaskrbljenostjo ugotavlja, da je Računsko sodišče opazilo nizke stopnje obveznosti, zlasti za naslov II (upravni odhodki) (57 %) in naslov III (odhodki iz poslovanja) (46 %), kar je vplivalo na cilje organa na področju IT, ki niso bili v celoti doseženi; poziva organ, naj organ za podelitev razrešnice obvesti o ukrepih, sprejetih za povečanje teh stopenj, saj nizke stopnje izvrševanja kažejo na težave pri načrtovanju in izvajanju proračuna;

                  24.

                  ugotavlja, da je poročilo Računskega sodišča ugotovilo pomanjkljivosti v zvezi s tremi pravnimi obveznostmi, ki so bile prevzete pred proračunskimi obveznostmi (742 000 EUR); poziva organ, naj organ za podelitev razrešnice obvesti o ukrepih, ki jih je sprejel, da bi obravnaval to pomanjkljivost;

         Postopki za oddajo javnih naročil

                  25.

                  na podlagi letnega poročila organa ugotavlja (14), da je bilo leta 2011 začetih več postopkov javnih naročil za blago in storitve; poleg tega ugotavlja, da je organ uporabil obstoječe okvirne pogodbe Komisije, zlasti na področju IT, kjer je začel uporabljati več notranjih sistemov IT, na primer elektronsko pošto in intranet ter platformo IT za zbiranje in analizo podatkov nacionalnih nadzornih organov;

                  26.

                  ugotavlja občuten napredek organa pri posodabljanju postopkov javnih naročil, da bi dosegel skladnost s predpisi Unije o javnih naročilih; ugotavlja, da je bil zaostanek pri odprtih javnih naročilih občutno zmanjšan in da bodo v skladu z organom preostali zaostanki/področja neskladnosti odpravljeni leta 2013; poziva organ, naj spremlja to vprašanje in poroča organu za podelitev razrešnice o doseženem napredku;

                  27.

                  je seznanjen s tem, da so bile odobrene nekatere izjeme pri pravilih o javnem naročanju; vendar ugotavlja, da je število teh bilo leta 2012 veliko nižje kot leta 2011 in da je bila večina področij neskladnosti odpravljena; poziva organ, naj organ za podelitev razrešnice obvesti o nadaljnjih ukrepih, ki jih je sprejel za odpravo te pomanjkljivosti;

         Postopki zaposlovanja

                  28.

                  je seznanjen z ugotovitvijo Računskega sodišča, da mora organ izboljšati preglednost postopka zaposlovanja; poziva organ, naj organ za podelitev razrešnice obvesti o ukrepih, ki jih je sprejel, da bi odpravil to pomanjkljivost; meni, da lahko nekatere določbe kadrovskih predpisov pomenijo znatno upravno breme; zato spodbuja Komisijo, da omogoči določeno stopnjo poenostavitve glede agencij v okviru člena 110 kadrovskih predpisov;

                  29.

                  na podlagi letnega poročila organa opaža (15), da je bilo leto 2011 odločilno leto za organ pri ustanavljanju in širjenju enote za kadrovske zadeve, da bi našel ustrezne vire za nove funkcije in naloge; ugotavlja tudi, da je bilo skupaj izvedenih 33 postopkov zaposlovanja in da se je število uslužbencev organa med 1. januarjem in 31. decembrom 2011 povečalo z 31 na 52, v organu pa so zaposleni uslužbenci 19 narodnosti;

                  30.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (16) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 60.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 331, 15.12.2010, str. 12.

         (5)  UL L 357, 31.12.2002, str. 72.

         (6)  UL L 331, 15.12.2010, str. 12, člen 62(1).

         (7)  Letni računovodski izkazi za leto 2011, str. 19.

         (8)  Letni računovodski izkazi za leto 2011, str. 18.

         (9)  Letni računovodski izkazi za leto 2011, str. 31.

         (10)  SAGE je računovodski sistem, prilagojen malim in srednjim podjetjem, organizacijam ter institucijam.

         (11)  Letni računovodski izkazi za leto 2011, str. 26.

         (12)  European Banking Authority (EBA), Validation of accounting systems (Evropski bančni organ (EBA), Potrditev računovodskih sistemov), 7.12.2012, Deloitte.

         (13)  Letno poročilo za leto 2011, str. 41.

         (14)  Letno poročilo za leto 2011, str. 36.

         (15)  Letno poročilo za leto 2011, str. 36.

         (16)  Sprejeta besedila, P7_TA(2013)0134 (glej stran 374 tega Uradnega lista).


title: 2013/598/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropske agencije za varnost in zdravje pri delu za proračunsko leto 2011#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja proračuna Evropske agencije za varnost in zdravje pri delu za proračunsko leto 2011

text:
               16.11.2013

               SL

               Uradni list Evropske unije

               L 308/295

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Evropske agencije za varnost in zdravje pri delu za proračunsko leto 2011
   (2013/598/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost in zdravje pri delu za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske agencije za varnost in zdravje pri delu za proračunsko leto 2011, skupaj z odgovori agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (4), zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0085/2013),

               1.

               podeli razrešnico direktorju Evropske agencije za varnost in zdravje pri delu glede izvrševanja proračuna agencije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje direktorju Evropske agencije za varnost in zdravje pri delu, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 219.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 216, 20.8.1994, str. 1.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropske agencije za varnost in zdravje pri delu za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske agencije za varnost in zdravje pri delu za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropske agencije za varnost in zdravje pri delu za proračunsko leto 2011, skupaj z odgovori agencije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (4), zlasti člena 14 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0085/2013),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov Evropske agencije za varnost in zdravje pri delu (v nadaljnjem besedilu: agencija) za proračunsko leto 2011 ter o zakonitosti in pravilnosti z njimi povezanih transakcij,

         Upravljanje proračuna in finančno poslovodenje

                  1.

                  na podlagi poročila Računskega sodišča ugotavlja, da je leta 2011 proračun agencije znašal 16,4 milijona EUR v primerjavi s 15,5 milijona leta 2010, kar predstavlja 5,8-odstotno povečanje;

                  2.

                  obžaluje, da se je obenem podvojila raven razveljavitev odobrenih proračunskih sredstev s 4 % leta 2010 na 8 % (1,3 milijona EUR) skupnega proračuna za leto 2011, kar kaže na težave v zvezi z izvajanjem ukrepov, predvidenih v letnem programu dela, in v zvezi s spoštovanjem proračunskega načela enoletnosti; poziva, naj se v prihodnosti predloži bolj realističen in izvedljiv program;

                  3.

                  na podlagi navedb agencije ugotavlja, da so bile stopnje izvrševanja proračuna za proračunsko leto 2011 na splošno višje od tistih iz leta 2010, zlasti razveljavitev odobrenih sredstev iz postavke C8 in zmanjšanje prenosa odobritev iz postavke C1 za naslov III (operativne dejavnosti); ugotavlja, da je bila višja stopnja razveljavitve sredstev za leto 2011 delno posledica nezasedenosti nekaterih delovnih mest v agenciji in potrebe po odložitvi sodelovanja v pomembni dejavnosti (projekt OSHwikipedia: spletna enciklopedija o varnosti in zdravju pri delu), dokler ni bilo vzpostavljeno mednarodno sodelovanje; poziva agencijo, naj se odzove na to stanje in organ za podelitev razrešnice obvesti o sprejetih ukrepih;

                  4.

                  je zaskrbljen, ker je v finančni uredbi agencije in njenih izvedbenih pravilih določeno, da je treba vsaj vsaka tri leta opraviti fizični popis, vendar je bil v času revizije Računskega sodišča zadnji popis izveden leta 2006;

                  5.

                  glede na navedbe agencije ugotavlja, da je bil fizični popis opravljen leta 2012;

         Sporazum o sedežu

                  6.

                  je zaskrbljen zaradi ugotovitve Računskega sodišča, da agencija ni sklenila sporazuma o svojem sedežu;

                  7.

                  je seznanjen z odgovorom agencije, da pogajanja o sporazumu o sedežu agencije še potekajo in da je bil osnutek sporazuma, sprejet v predhodnih pogajanjih, ponovno predmet medsebojnih posvetovanj, ki so vključevala več ministrstev; poziva agencijo, naj organ za podelitev razrešnice ustrezno obvesti o napredku pogajanj, in poziva državo članico, ki gosti agencijo, naj ukrepa za pospešitev pogajanj in sklenitev sporazuma o sedežu v bližnji prihodnosti;

         Uspešnost

                  8.

                  poziva Komisijo, naj skupaj z Evropsko fundacijo za usposabljanje, Evropskim centrom za razvoj poklicnega usposabljanja, Evropsko fundacijo za izboljšanje življenjskih in delovnih razmer ter Evropsko agencijo za varnost in zdravje pri delu podrobneje razišče sinergije, ki obstajajo med temi agencijami, in organu za podelitev razrešnice poroča o možnostih za tesnejše povezave med njimi, in sicer pred sprejemom odločitev o morebitnih spremembah zadevnih pristojnosti in/ali delovnih metod teh agencij; poziva te agencije in Komisijo, naj ocenijo, ali bi tesnejše sodelovanje lahko vodilo k ekonomiji obsega in optimizaciji njihove uspešnosti;

         Notranja revizija

                  9.

                  ugotavlja, da je notranja revizijska služba leta 2011 pripravila revizijsko poročilo o spletni strani in zunanji komunikaciji v Evropski agenciji za varnost in zdravje pri delu, ki ni vsebovalo nobenih nujnih priporočil, pač pa dve zelo pomembni in pet pomembnih priporočil; ugotavlja, da je vodstvo sprejelo vseh sedem priporočil in jih je že upoštevalo (šest v letu 2011 in eno v letu 2012); ugotavlja, da je agencija izvedla oceno nalog informacijske tehnologije v Evropski agenciji za varnost in zdravje pri delu, izdala ustrezno poročilo ter tudi pregledala stanje priporočil prejšnjih revizij;

                  10.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (6) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 219.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 216, 20.8.1994, str. 1.

         (5)  UL L 357, 31.12.2002, str. 72.

         (6)  Sprejeta besedila, P7_TA(2013)0134 (glej stran 374 tega Uradnega lista).


title: 2013/608/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Agencije Evropske unije za temeljne pravice za proračunsko leto 2011#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja proračuna Agencije Evropske unije za temeljne pravice za proračunsko leto 2011

text:
               16.11.2013

               SL

               Uradni list Evropske unije

               L 308/319

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Agencije Evropske unije za temeljne pravice za proračunsko leto 2011
   (2013/608/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Agencije Evropske unije za temeljne pravice za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Agencije Evropske unije za temeljne pravice za proračunsko leto 2011, skupaj z odgovori agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe Sveta (ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice (4), zlasti člena 21,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0102/2013),

               1.

               podeli razrešnico direktorju Agencije Evropske unije za temeljne pravice glede izvrševanja proračuna agencije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Agencije Evropske unije za temeljne pravice, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 196.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 53, 22.2.2007, str. 1.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja proračuna Agencije Evropske unije za temeljne pravice za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Agencije Evropske unije za temeljne pravice za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Agencije Evropske unije za temeljne pravice za proračunsko leto 2011, skupaj z odgovori agencije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

                  —

                  ob upoštevanju Uredbe Sveta (ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice (4), zlasti člena 21,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94,

                  —

                  ob upoštevanju člena 77 in priloge VI Poslovnika,

                  —

                  ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0102/2013),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov Agencije Evropske unije za temeljne pravice (v nadaljnjem besedilu: agencija) za proračunsko leto 2011 ter o zakonitosti in pravilnosti z njimi povezanih transakcij,

                  B.

                  ker je skupni proračun agencije za leto 2011 znašal 20 180 000 EUR, pri čemer je začetni prispevek Unije k proračunu agencije za leto 2011 znašal 19 978 200 EUR;

         Upravljanje proračuna in finančno poslovodenje

                  1.

                  je zadovoljen, da letni računovodski izkazi agencije v vseh pomembnih vidikih pošteno predstavljajo njeno finančno stanje na dan 31. decembra 2011 ter rezultate njenega poslovanja in denarne tokove za leto, ki se je takrat končalo, v skladu z določbami njene finančne uredbe in računovodskimi pravili, ki jih je sprejel računovodja Komisije;

                  2.

                  pozdravlja dejstvo, da so transakcije, povezane z letnimi računovodskimi izkazi agencije za proračunsko leto, ki se je končalo 31. decembra 2011, v vseh pomembnih vidikih zakonite in pravilne;

                  3.

                  je seznanjen s tem, da Računsko sodišče v poročilu ni podalo kritičnih pripomb;

                  4.

                  priznava, da je agencija leta 2011 prevzela obveznosti za 100 % prejetih sredstev; vendar ugotavlja, da stopnja izvrševanja v zvezi s plačili za naslov II (upravni odhodki) znaša 75 %, za naslov III (odhodki iz poslovanja) pa zgolj 27 %; poziva agencijo, naj začne izvajati posebne ukrepe za izboljšanje svojega postopka priprave proračuna in povečanje stopnje izvrševanja plačil za upravne odhodke in odhodke iz poslovanja;

         Človeški viri

                  5.

                  ugotavlja, da je Sodišče Evropske unije leta 2012 obravnavalo tri primere, in sicer pritožbo zaradi psihičnega nasilja, zavrnitev prijave na delovno mesto in nepodaljšanje pogodbe uslužbencu; ugotavlja, da je Evropski varuh človekovih pravic 6. julija 2011 začel obravnavati zadevo 0917/2011/(PMC) EIS, ki temelji na obtožbah zaradi neustrezne preiskave obtožb pritožnika zaradi psihičnega nasilja in nepravilnega shranjevanja dokumentacije;

                  6.

                  ugotavlja, da je Sodišče za uslužbence Evropske unije v enem od primerov iz odstavka 5 razsodilo v korist tožnika (zadeva F-58/10, sodba z dne 18. septembra 2012), razveljavilo odločitev agencije z dne 16. oktobra 2009, da ne bo sprožila disciplinskega postopka zoper dva uslužbenca zaradi domnevnega psihičnega nasilja, ker ni bila zagotovljena nepristranskost preiskovalca in ker ta ni želel zagotoviti anonimnosti žrtev, ter agenciji naložilo, da poravna sodne stroške in plača odškodnino tožniku; ugotavlja, da je v primeru F-112/10 sodišče razsodilo v korist agencije, vendar se je tožnik zoper sodbo pritožil na splošno sodišče; ugotavlja, da v primeru F-38/12 sodišče še ni izreklo sodbe;

                  7.

                  poziva agencijo, glede na obstoječe tveganje v zvezi z izgubo ugleda, naj organ za podelitev razrešnice seznani s podrobnostmi o poslovniku, pravnem okviru in postopkih za zaslišanje, sprejetih za vzpostavitev in izvajanje notranjih preiskav ter zaščito anonimnosti prič pri tovrstnih notranjih preiskavah;

                  8.

                  ugotavlja, da je Evropski urad za boj proti goljufijam (OLAF) leta 2011 sprožil preiskavo; zahteva, da agencija obvesti organ za podelitev razrešnice o rezultatih preiskave Evropskega urada za boj proti goljufijam, kakor tudi primera Evropskega varuha človekovih pravic;

                  9.

                  ugotavlja, da agencija vsaki dve leti opravi anonimno anketo o dobrem počutju uslužbencev; na podlagi podatkov iz ankete za leto 2012 ugotavlja predvsem, da so bili izraženi pomisleki glede obravnave notranjih sporov in pozornosti, ki se namenja dobremu počutju uslužbencev; je prav tako seznanjen s tem, da je agencija začela izvajati politiko proti nadlegovanju in vzpostavila mrežo zaupnih svetovalcev, da bi v čim večji meri zmanjšala spore na delovnem mestu in jih obravnavala na celovit način; poziva agencijo, naj upošteva priporočila Sodišča, da bi odpravila ugotovljene težave, in naj sprejme vse potrebne mehanizme, da se takšne težave ne bodo ponovile pod nobenimi pogoji;

         Preglednost

                  10.

                  ugotavlja, da je agencija 12. in 14. decembra 2012 predstavila osnutek pravil o razkrivanju nepravilnosti svojemu izvršnemu in upravnemu odboru; ugotavlja, da je bila po posvetovanju s službami Komisije sprejeta odločitev o uradnem sprejetju teh pravil; prav tako ugotavlja, da je agencija v vmesnem obdobju prevzela načela smernic Komisije; poziva agencijo, naj organ za podelitev razrešnice obvešča o izvajanju pravil;

                  11.

                  ugotavlja, da so življenjepisi in izjave o interesih nekaterih članov upravnega odbora na voljo na spletnem mestu agencije; ugotavlja, da so za izvršnega direktorja in upravni odbor na voljo le življenjepisi; poziva agencijo, naj objavi manjkajoče informacije in čim prej seznani organ za podelitev razrešnice z napredkom, doseženim na tem področju;

         Notranja revizija

                  12.

                  na podlagi podatkov agencije ugotavlja, da je začela izvajati postopek javnih naročil, ki zmanjšuje morebitno navzkrižje interesov, ter da je služba za notranjo revizijo ta postopek revidirala in podala devet priporočil, ki jih je agencija v celoti upoštevala; ugotavlja, da je služba za notranjo revizijo nekatere ukrepe agencije označila kot primere dobre prakse, zlasti izvedbo računalniške aplikacije za sklepanje pogodb pri javnih razpisih, ki jo je agencija razvila za pripravo standardne dokumentacije v okviru postopkov javnih naročil; ugotavlja, da je proračunski modul računalniške aplikacije „matrix“, ki jo agencija uporablja za upravljanje projektov, povezan z računovodskimi izkazi, pripravljeni v sklopu računovodstva na podlagi nastanka poslovnega dogodka, kar omogoča vsakodnevno spletno posodabljanje podatkov o izvrševanju proračuna;

                  13.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (6) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 196.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 53, 22.2.2007, str. 1.

         (5)  UL L 357, 31.12.2002, str. 72.

         (6)  Sprejeta besedila, P7_TA(2013)0134 (Glej stran 374 tega Uradnega lista).